Okruzi Litvanije
Okruzi Litvanije (litv.: Lietuvos apskritys) predstavljaju prvi nivo administrativne podjele ove baltičke zemlje. Litvanija je administrativno podijeljena na 10 okruga (jednina: apskritis, množina: apskritys), nazvanih prema njihovim glavnim gradovima. Okruzi su dalje podijeljeni na općine (jednina: savivaldybė, množina: savivaldybės) kojih je ukupno 60. Od toga 9 je gradskih općina, 43 okružnih općina i 8 seoskih općina. Svaka općina je podijeljena na manje dijelove nazvane elderates. Ova podjela je nastala 1994. godine i neznatno je modificirana 2000. godine. 1. jula 2010. godine, ukinute su okružne uprave i od toga datuma okruzi ostaju kao teritorijalne i statističke jedinice Litvanije.